La două săptămâni după ce a fost luat de viitură, Cristian este de negăsit: „Tensiunea e mare, frustrarea la fel, dar nu ne vom opri”
Salvatorii italieni continuă căutările neîncetate ale lui Cristian Molnar, tânărul de 25 de ani a cărui dispariție în râul Natisone continuă să neliniștească o întreagă comunitate, relatează presa italiană. În ciuda curentului foarte rapid, după cum a subliniat primarul din Premariacco, Michele De Sabata, operațiunile de salvare nu s-au oprit, încercând să aducă o urmă de speranță familiei Molnar.